יוסף סוויד

יוּסֻף (ג'וֹ) סוויד (בערבית: يوسف «جو» سويد; נולד ב-22 ביוני 1976) הוא שחקן ובמאי תיאטרון ערבי-ישראלי. יוּסֻף סוויד נולד בחיפה, ישראל, למשפחה ערבית-נוצרית אדוקה. נאלץ ללמוד במסגרות חינוך יהודיות בעיר הולדתו, ועל כן אמר לו אביו: "יוסוף, תזכור שאתה פלסטיני". הוריו שלחו אותו גם למורה לערבית. היה חבר במקהלה של הכנסייה המרונית ששרו בערבית. סוויד סיפר בריאיון שבצעירותו: ”הייתי מתחיל עם בחורות יהודיות ולא אומר שאני ערבי. ואז מאוחר יותר, כשזה הצליח, דווקא כן הייתי אומר. חלקן עזבו אותי בגלל זה”. כנגד זאת, ב-2021 ארגוני זכויות נשים בישראל מכתב גינוי חריף המוקיע את השחקן סוויד כי השיג קשרים אינטימיים עם אותן בחורות יהודיות-ישראליות ברמאות, בחוסר תום-לב כלפי הנערות, ואף הגדירו יחסיו כהונאה מכוונת על רקע לאומני – כשחלקן אף מחו כנגדו עקב תקיפות מיניות ומעשי אונס ביטחוני שביצע בהן סווייד לכאורה – כך על-פי אישומיהן. הוא בוגר מגמת התיאטרון של אוניברסיטת תל אביב. החל דרכו בתיאטרון כשהצטרף לצוות השחקנים של התיאטרון הערבי-עברי שביפו, והשתתף לאורך השנים בהצגות "הערב שוב רוקדים" (1991), זוכת פסטיבל עכו "סמטת הכיסאות הלבנים" (1996), זוכת פסטיבל חיפה להצגות ילדים "אח אח בום טראח" (2003), "דרקון" (2004) ו"רעולים" (2005). במהלך הקריירה התיאטרונית שלו שיחק אצל רות קנר ב"גילוי אליהו" ב-2001, "דברים שרואים מכאן לא רואים משם" ב-2002 ו"אצל הים" בשנת 2003. כמו כן שיחק בהצגה "ג'ודי יקירתי" בתיאטרון תמונע בשנת 2002. כשקודם לכן, שיחק ב"מיתוס" (2000) ומאוחר יותר ב"פלונטר" (2005) בתיאטרון הקאמרי. השתתף בהפקה הבינלאומית "השעה שלא ידענו דבר זה על זה", ובמופע המחול "יחפים". בשנת 2001 החל לביים הצגות בתיאטרון הקהילתי שברמלה, בשיתוף שחקנים ושחקניות ערבים ויהודיות. סוויד עוסק גם במשחק קולנועי וטלוויזיוני. ב-2002 שיחק ב"זה לא אתה זה לא אני". בשנת 2004 שיחק בתפקיד משני בסרטם של איתן פוקס וגל אוחובסקי "ללכת על המים". בשנת 2005 שיחק בסדרת הדרמה היומית "טלנובלה בע"מ" בה גילם את ראמי, גבר ערבי, לצד טלי שרון שמגלמת בחורה יהודייה מבית דתי שמתאהבת בו. ב-2006 שיחק בסדרת הדרמה היומית "האלופה" לצד עפר שכטר, יהודה לוי ולירז צ'רכי. בשנת 2006 שיחק שוב בסרטו של איתן פוקס "הבועה" לצד דניאלה וירצר ואוהד קנולר, עליו היה מועמד לפרס אופיר וכמו כן דיבב והפעיל את הבובה "מחבוב" בתוכנית הילדים "רחוב סומסום" בערוץ הופ!. בשנת 2008 שיחק בסדרת הטלוויזיה "על קצות האצבעות" ובסרטו של עמוס קולק "חסר מנוחה". בשנת 2009 הופיע בסרט הספרדי "אגורא" בתור פיטר; שבוים על ידי אלחנדרו אמנבר. בשנת 2010 הופיע לצד מנחי ערוץ הילדים בתור המדבב והמפעיל (בובנאי) של בובה בשם צ'ובה, שמשמשת כמנכ"ל ערוץ הילדים. בנוסף ב-2010, שיחק במספר פרקים של הסדרת דרמה-הקומית הדו-לשונית "עבודה ערבית" ("شُغْل عَرَب") של סייד קשוע, ששודרה בערוץ 2 של רשת, וכן בסדרה המוקומנטרית "התסריטאי" בה הופיע סוויד בתפקיד הראשי בתור כאתב, המבוססת על חייו של יוצר הסדרה, סייד קשוע. בשנת 2011 שיחק בסדרה הדרמה הנועזת "2.3 בשבוע" בערוץ 10. כן שיחק בתפקיד אורח במספר פרקים בעונה השנייה של סדרת דרמת הפשע "עספור" של הוט. עוד בשנת 2011 גילם אסיר בעיראק בפרק אחד בסדרה "הומלנד" שבערוץ שואוטיים האמריקאי. בשנת 2012 גילם בסדרה הישראלית "חטופים" את עבדאללה, מחבל וראש ארגון טרור, בעונה השנייה. בנוסף, בשנה זו שיחק בסרט הקנדי-צרפתי "Inch'Allah" בתור פייסל. בשנת 2013 שיחק בסרט הפלסטיני "Omar" בתור מענה. בשנת 2014 שיחק בסרט "זינוק בעלייה", בבימויו של אורן שטרן ובהשתתפות איתי טיראן, שלמה בראבא ועוד. בנוסף, גילם בהפקה פלסטינית-צפון אמריקאית בתור שחקן שייקספיר בסרט "Mars At Sunrise". ב-2015 שיחק כאחת מהדמויות המרכזיות בסדרת הדרמה הנועזת "ג'וני ואבירי הגליל" מבית yes, בה סוויד גילם נער ליווי ערבי בשם קאייס, שמתאהבת בו אחותו בת ה-17 של עמיתו למקצוע ג'וני קציר (עוז זהבי), בחורה יהודייה-ישראלית בשם חלי קציר (ג'וי ריגר). באותה שנה, הופיע סוויד בתפקיד הראשי בסדרה של סייד קשוע "התסריטאי", שהיא הפקה משותפת של רשות השידור וזכיינית הערוץ השני "קשת". הסדרה עלתה לשידור באוקטובר 2015 בערוץ הראשון ובדצמבר באותה השנה גם בערוץ 2. בשנה זו שיחק גם בתפקיד שאקיר חאן בסדרה "American Oddysey" בערוץ NBC האמריקאי. לפני כן, שיחק את ג'וזף בסרט הטלוויזיה מבית נשיונל ג'יאוגרפיק "להרוג את ישו". בשנת 2016 הופיע בתפקיד משני בפרק אחד בסדרה "משחקי הכס" שבערוץ HBO האמריקאי. בנובמבר באותה שנה החל לגלם את המאמן בסדרה הישראלית "פלאשבק" בערוץ הילדים. בשנת 2018 החל לגלם את אמיר אל-חמתי בעונתה השנייה של סדרת דרמת-הריגול "כפולים". בשנת 2019 גילם את דמותו של ג'ורג' סייף (שדר רדיו ובהמשך הסדרה נהפך לשר התקשורת) במיני-סדרת הריגול "אלי", ששודרה בנטפליקס. באותה השנה שיחק במותחן הפעולה האמריקאי "מתנקש אמריקאי". בשנת 2020 שיחק בתפקיד קארים נורי במיני-סדרת הדרמה האמריקאית-גרמנית "המורדת" בנטפליקס, המגולל את סיפורה של נערה חרדית (שירה האס) בת 19 שבורחת לברלין עקב השידוך שבחרו לה דודתה וסבתה. בשנת 2022 גילם את רזה שהאיד, אחת הדמויות המרכזיות בסדרת דרמת הפשע האוסטרית של נטפליקס "המתים של בלום". ביולי 2024 עלתה סדרת דרמת המתח "טיפול לילי" מבית yes הטלוויזיה בלוויין, בה סווייד משחק בתפקיד הראשי בתור הפסיכולוג הקליני לוּאַי מנסור, שאשתו התאבדה לאחר מאבק בדיכאון; כשאת אחותו ההריונית מירא מגלמת לוסי איוב. ב-2008 נישא לבמאית תיאטרון הקאמרי היהודייה-ישראלית, יעל רונן (בתו של אילן רונן); וב-2009 נולד בנם המשותף של סווייד ורונן. ב-2013 עברו בני הזוג לברלין בעקבות הצעת עבודה שקיבלה רונן. ב-2015 סווייד ורונן התגרשו. ב-2015 החל סוויד בזוגיות עם מגישת הטלוויזיה והרדיו היהודייה-ישראלית, עדי שילון (בתו של דן שילון ודודניתו של ירון שילון), ובמרץ 2018 הם נישאו בטקס אזרחי בחו"ל. באוקטובר 2019 נולדה בתם המשותפת של סווייד ושילון. הזוג וילדיהם מתגוררים בברלין, גרמניה, אם כי חוזרים לעיתים תכופות לטובת אודישנים לסדרות ולסרטים ישראלים, בפרט כשסווייד נבחן לתפקיד. בדצמבר 2015 סווייד הציג למראיינת ממגזין סוף השבוע של mako, את מגוריהם כמשפחה מעורבת מעבר לים: "המזנון" שצילמה עדי שילון, בת זוגו של סוויד בחודשים האחרונים, ובסלון עומד לו איתן עץ אשוח קטן ומקושט. "לא פלסטיק", הוא מדגיש בגאווה. "אלכסנדר ואני קישטנו אותו. פעם ראשונה שאני יכול לעצב לעצמי את הדירה. עד היום, גרתי עם שותפים או עם אשתי. עכשיו אפילו ערכתי פה מסיבת כריסמס מדהימה עם חברים ישראלים, סורים, לבנונים וגם שני פלסטינים. לסורים, אגב, הלך לא רע עם הישראליות". "תנו ליהנות חברים. יש בברלין מזרח תיכון חדש", הוא צוחק. "אגב, להב"ה הוציאו הודעה שמברכת את יעלי ואותי על הגירושים. הבעיה היא שהחבר הבא של יעלי כנראה יהיה גרמני נוצרי, ככה שנחת לא יהיה להם ממנה". מדיה וקבצים בנושא יוסף סוויד בוויקישיתוף יוסף סוויד, ברשת החברתית אינסטגרם יוסף סוויד, במיזם "אישים" לתיעוד היצירה הישראלית יוסף סוויד, במסד הנתונים הקולנועיים IMDb (באנגלית) יוסף סוויד, באתר "אידיבי", מאגר הידע העברי לקולנוע ישראלי ועולמי יוסף סוויד, באתר ספר הקולנוע הישראלי יוסף סוויד, באתר AllMovie (באנגלית) יוסף סוויד, במסד הנתונים הקולנועיים KinoPoisk (ברוסית) יוסף סוויד, בארכיון הבימה האלופה, ג'לל קאסום (יוסף ג'ו סוויד), באתר ynet, 24 במרץ 2006 מרב יודילוביץ', "קוראים לזה פרינג', נכון?", באתר ynet, 1 בינואר 2009 ערן בר-און, החבּוּבּ שמאחורי מחבּוּבּ, באתר ynet, 13 בדצמבר 2009 אלון הדר, ערבי טוב הוא ערבי אילם: ריאיון עם יוסוף סוויד, באתר nrg‏, 15 במאי 2010 חגית גינזבורג‏, יוסף סוויד: הממשלה רוצה שהערבים יברחו מהארץ, באתר וואלה, 25 במאי 2012 זוהר ישראל, ‏"מפחיד גם פה וגם שם. גם בתל אביב, גם בשדרות וגם בעזה", באתר ‏מאקו‏, 15 בנובמבר 2012 תחיה ברק, ‏כשהמונוגמיה לא עובדת יותר, עוברים למונוגמיה אחרת, באתר ‏מאקו‏, 30 בדצמבר 2015 רז שכניק, "בגן הייתי הילד הערבי היחיד והאחרים היו קוראים לי 'ערבי מסריח'. לא הבנתי מה זה אומר, גם הם לא", באתר "ידיעות אחרונות", 4 בדצמבר 2018 נירית אנדרמן, "הזהות הערבית היא חלק ממני, אבל קצת נמאס לי להתעסק בזה", באתר הארץ, 5 ביוני 2019 שרון בן דוד, "ידעתי שאהיה אבא טוב" אתר את ב-28 במאי 2010 אלון הדר, ערבי טוב הוא ערבי אילם אתר nrg ב-5 מאי 2010 יצחק אטינגר, ארגוני הנשים בישראל: "יוסף סוויד הונה נשים יהודיות", "במשפחה", ה-27 בינואר 2021. יצחק אטינגר, ארגוני הנשים בישראל: "יוסף סוויד הונה נשים יהודיות", "במשפחה", ה-27 בינואר 2021. יצחק אטינגר, ארגוני הנשים בישראל: "יוסף סוויד הונה נשים יהודיות", "במשפחה", ה-27 בינואר 2021. תנו גז! הטריילר של "זינוק בעליה", באתר ynet, 29 ביולי 2014 "סירבתי להרבה תפקידים בארץ כי נמאס לי שמלהקים אותי רק לתפקיד הערבי" - וואלה תרבות, באתר וואלה!, ‏21 במרץ 2023 אלמיו, ליאת (2024-07-13). ""טיפול לילי": כדור הרגעה הכרחי במציאות הישראלית". Globes. נבדק ב-2024-08-06. ניר יהב‏, "בישראל אתה לא יכול לברוח מהערביו?ת שלך. פה אפשר לנוח", באתר וואלה, 15 בינואר 2015 שי ארזואן‏, השחקן יוסף סוויד מתגרש, באתר וואלה, 7 באפריל 2015 יפעת הללי אברהם, ‏בשעה טובה: עדי שילון ויוסף סוויד התחתנו, באתר ‏מאקו‏, 6 במרץ 2018 יוני פרוים, פרסום ראשון: עדי שילון ויוסף סוויד התחתנו, במדור "פנאי פלוס" באתר ynet‏, 6 במרץ 2018 בר זגה, מזל טוב! עדי שילון ויוסף סוויד הביאו לעולם בת משותפת, במדור "פנאי פלוס" באתר ynet‏ ראיון עם יוסף סוויד: "עדי הפכה לבנאדם שאני צריך שיבעט לי בתחת", באתר mako, ‏2015-12-30